Skernevicės

Skernevi̇̀cės  () – miestas-apskritis vidurio Lenkijoje, Lodzės vaivadijoje, pusiaukelėje tarp Lodzės ir Varšuvos. Apskrities centras, įsikūręs prie Skernevkos (Skierniewka) upės. 49,1 tūkst. gyventojų.

 Istorija 

Miestas rašytiniuose šaltiniuose minimas nuo 1359 m. Skernevicėms miesto teisės suteiktos 1457 m. pagal arkivyskupo Jano Sprovskio (Jan Sprowski) raštą. Teises 1463 m. patvirtino Kazimieras Jogailaitis. Garsioji Skernevicių geležinkelio stotis buvo Varšuvos–Vienos geležinkelio dalimi. 1884 m. rugsėjo 15 d. čia įvyko Trijų imperatorių lygos () susitikimas, kuriame dalyvavo rusų caras Aleksandras II, austrų imperatorius Pranciškus Juozapas I ir vokiečių kaizeris Vilhelmas I. XIX a. čia buvo Varšuvos gubernijos Skernevicių apskrities centras.

1975–1998 m. buvo Skernevicių vaivadijos centras.

 Žymūs žmonės 

Su miesto istorija susiję kompozitorius Frederikas Šopenas, rašytojas Vladislavas Reimontas, poetas Ignacijus Krasickis.

 Šaltiniai 


 Nuorodos 
 Skernevicių miesto oficiali svetainė (lenkų k.)

Kategorija:Lodzės vaivadijos miestai